钦定古今图书集成/理学汇编/经籍典/第059卷 > 秦
## 钦定古今图书集成/理学汇编/经籍典/第059卷 > 秦

### 始皇帝焚书易以卜筮之书不废唯失说卦三篇

按：《史记始皇本纪》，“史官非秦纪，皆烧之。所不废者，医
药、卜筮、种树之书。”

按：《汉书艺文志》：“及秦燔书，而《易》为卜筮之事，传者不
绝。”

按：《隋书经籍志》：“及秦焚书，《周易》独以卜筮得存，唯失
《说卦》三篇。”

按《汉书艺文志考证》：“吕氏曰：‘古者教人之通法，《诗》《书》
《礼》《乐》而已。至于《易》，则未尝躐等与人，是以孔子、孟子
之问答，初未尝及《易》也。若如魏晋祖尚浮虚，谈《老》《易》
者遍天下，则秦宜焚之久矣’。”